AEONTS โชว์กำไร Q1/61 โตกระฉูด ดันราคาวิ่งแรงกว่า 10% ทุบสถิติ “ออลไทม์ไฮ”
AEONTS โชว์กำไร Q1/61 (สิ้นสุด 31 พ.ค.61) โตกระฉูด ดันราคาวิ่งแรงกว่า 10% ทุบสถิติ "ออลไทม์ไฮ" ล่าสุด ณ เวลา 15.09 น. อยู่ที่ 188 บาท บวก 18 บาท หรือ 10.59% สูงสุดที่ 188 บาท ต่ำสุดที่ 164 บาท ด้วยมูลค่าซื้อขาย 567.36 ล้านบาท
11 ก.ค. 2561

ผู้สื่อข่าวรายงานว่า ราคาหุ้น บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ล่าสุด ณ เวลา 15.09 น. อยู่ที่ 188 บาท บวก 18 บาท หรือ 10.59% สูงสุดที่ 188 บาท ต่ำสุดที่ 164 บาท ด้วยมูลค่าซื้อขาย 567.36 ล้านบาท

ทั้งนี้ ราคาหุ้น AEONTS ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 11 ธ.ค.2544 หลังจากบริษัทประกาศผลการดำเนินงานประจำไตรมาส 1/61 สิ้นสุด ณ วันที่ 31 พ.ค.2561 มีกำไร 927.58 ล้านบาท เพิ่มขึ้น 50.15% จากปีก่อนมีกำไร 617.77 ล้านบาท
